|  |  |
| --- | --- |
| OTSUS | EELNÕU |
| Kadrina | 24. september 2025 nr  |
|  |  |

Nõusoleku andmine maaüksuse omandamiseks

Kadrina Vallavalitsus on 12.12.2024 taotlusega nr 5-6/532/2024 pöördunud Transpordiameti poole ja palunud kaaluda riigivara tasuta või alla hariliku väärtuse võõrandamist Riigivaraseaduse (RVS) § 33 lõike 1 alusel, selgitades, et maatükk on vajalik tervisespordiradade arenduse jätkamiseks. Transpordiameti vastuses, registreeritud Kadrina Vallavalitsuse dokumendiregistris 19.12.2025 nr 5-6/532/2024-1, teatati Kadrina valla taotluse saaks rahuldada osaliselt, kui vald tellib eelnimetatud 5 Pärnu-Rakvere-Sõmeru tee kinnisasja (katastriüksuse tunnus 27304:001:0023) jagamise ja kannab maakorralduslikud jagamise kulud.

Kadrina Vallavalitsuse 17.06.2025 korraldusega nr 137 „Katastriüksuse jagamisel tekkivatele katastriüksustele koha-aadresside ja sihtotstarvete määramine“ määrati Kadrina alevikus asuva 5 Pärnu-Rakvere-Sõmeru tee katastriüksuse, kinnistusraamatu registriosa nr 8204050, katastritunnus 27304:001:0023, sihtotstarve transpordimaa 100%, jagamisel tekkivate katastriüksuste koha-aadressid ja sihtotstarbed alljärgnevalt:

1.1. Lääne-Viru maakond, Kadrina vald, Kadrina alevik, 5 Pärnu-Rakvere-Sõmeru tee, sihtotstarve transpordimaa 100%;

1.2. Lääne-Viru maakond, Kadrina vald, Kadrina alevik, Viitna tee 13a, sihtotstarve üldkasutatav maa 100%.

Tartu Maakohtu kinnistuosakond on avanud 26.08.2025 registriosa nr 26280850, mille esimesse jakku on kantud katastriüksus 27201:001:0109, aadress Lääne-Viru maakond, Kadrina vald, Kadrina alevik, Viitna tee 13a, sihtotstarve üldkasutatav maa 100%.

Eeltoodust tulenevalt ning aluseks võttes Kadrina Vallavolikogu 28.05.2025 määrusega nr 47 kehtestatud Kadrina vallavara valitsemise korra § 6 lõike 1 punkti 3 Kadrina vallavolikogu

o t s u s t a b:

1. Anda nõusolek registriosa nr 26280850, mille esimesse jakku on kantud katastriüksus

27201:001:0109, aadress Lääne-Viru maakond, Kadrina vald, Kadrina alevik, Viitna tee 13a, sihtotstarve üldkasutatav maa 100% omandamiseks.

1. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega halduskohtumenetluse seadustikus sätestatud korras Tartu Halduskohtu Jõhvi kohtumajja (Kooli 2, Jõhvi 41598).

|  |
| --- |
|  |
| (allkirjastatud digitaalselt) |  |
| Madis Viise |   |
| vallavolikogu esimees |   |

Eelnõu koostas maakorraldusspetsialist Siiri Püss, Siiri.Pyss@kadrina.ee